UDHËZIM
Nr. 3, datë 10.3.2014

PËR PLANIFIKIMIN E FONDEVE TË PAGESAVE PËR AFTËSINË E KUFIZUAR

Mbështetur në pikën 4 të nenit 102 të Kushtetutës së Republikës së Shqipërisë, në zbatim të nenit 35 të ligjit nr. 9355, datë 10.3.2005 “Për ndihmën dhe shërbimet shoqërore”, të ndryshuar, të ligjit nr. 9936, datë 26.6.2008 “Për menaxhimin e sistemit buxhetor në Republikën Shqipërisë”, si dhe në zbatim të ligjit nr. 185/2013, datë 30.12.2013 “Për buxhetin e vitit 2014”, të pikës 27 të vendimit nr. 618, datë 7.9.2006 të Këshillit të Ministrave “Për përcaktimin e kritereve, dokumentacionit dhe masës së përfitimit të pagesës për personat me aftësi të kufizuara”, të ndryshuar, të vendimit nr. 277, datë 18.6.1997 të Këshillit të Ministrave “Për përfitimet nga statusi i të verbrit”, të ndryshuar, të vendimit nr. 31, datë 20.1.2001 të Këshillit të Ministrave “Për përfitimet nga statuti i invalidit paraplegjik dhe tetraplegjik”, të ndryshuar, dhe pikës 11 të vendimit nr. 404, datë 20.6.2012 të Këshillit të Ministrave “Për përcaktimin e masës, të kritereve e të procedurave të përfitimit të kompensimit financiar, nga personat me statusin e të verbrit, dhe invalidit paraplegjik e tetraplegjik, për faturën e energjisë elektrike dhe faturën e telefonisë fikse”, të udhëzimit të Ministrisë së Financave nr. 2, datë 6.2.2012 “Për procedurat standarde të zbatimit të buxhetit”, si edhe të udhëzimit plotësues të Ministrisë së Financave nr. 3, datë 17.1.2014 “Për zbatimin e buxhetit të vitit 2014”,

UDHËZOJ:

1. Administratori shoqëror në bashki/komunë, në përputhje me kriteret dhe treguesit, programon kërkesat për fonde për pagesat për personat me aftësi të kufizuara dhe i dërgon në drejtoritë rajonale të Shërbimit Social Shtetëror.
2. Programimi i fondeve për pagesat e personave me aftësi të kufizuar bëhet për çdo grup në veçanti, në përputhje me nenet 7 dhe 8 ligjit nr. 9355, datë 10.3.2005, të ndryshuar, për paraplegjikët dhe tetraplegjikët, për personat me aftësi të kufizuar fizike e mendore, si edhe për invalidët e punës. Programi  i fondeve për të verbrit bëhet në përputhje me udhëzimin nr. 1956, datë 19.9.2006.
3. Fondet e nevojshme për të gjitha grupet e PAK të bashkisë/komunës përllogariten në bazë të numrit të personave me aftësi të kufizuara për secilin grup të vlerësuar sipas vendimit të KMCAP/KMPV dhe masës së përfitimeve për secilën kategori.
Për të gjitha kategoritë mbahen parasysh pagesat e diferencuara që përfitojnë individë të veçantë për periudhën kur ndjekin arsimin e mesëm, të lartë apo pasuniversitar, pagesave për kompensimin financiar për energjinë elektrike, telefoninë fikse apo edhe pagesën për paketën higjieno-sanitare. Të dhënat e mësipërme plotësohen sipas mod. 1, bashkëlidhur këtij udhëzimi.
4. Njësitë vendore, kërkesat për fondet i programojnë sipas mod. 1, i dorëzojnë në drejtoritë rajonale të Shërbimit Social Shtetëror, në fund të muajit qershor të vitit në vazhdim.
5. Drejtoritë rajonale të Shërbimit Social Shtetëror vlerësojnë kërkesat në përputhje me kriteret në fuqi dhe hartojnë nevojat për fondet e pagesës së PAK në nivel qarku dhe së bashku me mod. 1 për secilën bashki/komunë, brenda datës 10 korrik i dërgojnë në Drejtorinë e Përgjithshme të Shërbimit Social Shtetëror.
6. Drejtoria e Përgjithshme e Shërbimit Social Shtetëror vlerëson kërkesat e ardhura nga rajonet dhe programon fondet për projektbuxhetin e vitit pasardhës në nivel kombëtar, të cilët i përcjell në Ministrinë e Mirëqenies Sociale dhe Rinisë.
7. Në fund të muajit nëntor të vitit në vazhdim bashkitë/komunat, përditësojnë kërkesat për fonde sipas mod. 1 dhe i paraqesin në drejtoritë rajonale të Shërbimit Social Shtetëror.
8. Drejtoritë rajonale këto kërkesa i përcjellin brenda datës 10 dhjetor në Drejtorinë e Përgjithshme të Shërbimit Social Shtetëror. 
9. Shërbimi Social Shtetëror bën detajimin e fondeve të programuara për PAK sipas ligjit të buxhetit të vitit pasardhës për çdo bashki/komunë dhe i përcjell në Ministrinë e Mirëqenies Sociale dhe Rinisë.
10. Ministria e Mirëqenies Sociale dhe Rinisë bën transferimin e fondeve si grante të kushtëzuara për dymujorin e parë, sipas pikës 8 të këtij udhëzimi dhe, për vazhdimësinë, transferta do të bëhet për çdo dymujor. 
11. Drejtoria e Përgjithshme e Shërbimit Social Shtetëror dërgon brenda datës 10 të muajit shkurt, prill, qershor, gusht dhe tetor, në Drejtorinë e Financave të MMRS-së, sektori i buxhetit, treguesit statistikorë mbi numrin e përfituesve të personave me PAK për të gjitha kategoritë dhe fondin faktik të shpenzuar të çdo dymujori, për çdo bashki/komunë, fond ky, i cili do të shërbejë për çeljen në dymujorët pasardhës, konkretisht treguesit statistikorë dhe fondi i shpenzuar, të muajve nëntor-dhjetor, do të shërbejë për çeljen e fondeve për periudhën mars-prill, e kështu në vazhdimësi për dymujorët e tjerë. 
12. Udhëzimi nr. 11, datë 24.10.2012 i ministrit të Punës, Çështjeve Sociale dhe Shanseve të Barabarta “Për planifikimin e fondeve të pagesave për aftësinë e kufizuar”, shfuqizohet. 
Ky udhëzim hyn në fuqi me botimin në Fletoren Zyrtare.

MINISTRI I MIRËQENIES SOCIALE DHE RINISË
Erjon Veliaj






QARKU ____________									Moduli 1
BASHKIA, KOMUNA _____________
Programi i fondeve për pagesat e aftësisë së kufizuar 				Datë, më __________

	

Nr.
	

Emërtimi
	Numri i personave PAK
	Masa e pagesës
	Fondi vjetor

	I
	Personat me aftësi të kufizuar, gjithsej (a + b + c) + kujdestar 
	
	
	

	1
	Me aftësi të kufizuara mendore, fizike, gjithsej (a + b + c)
	
	
	

	a
	100%
	
	
	

	b
	200%
	
	
	

	c
	300%
	
	
	

	d
	Kujdestarë gjithsej 
	
	
	

	
	100%
	
	
	

	
	150%
	
	
	

	II
	Të verbër, gjithsej (a + b + c + d) + kujdestar
	
	
	

	2
	Të verbër, gjithsej (a + b + c + d)
	
	
	

	a
	100%
	
	
	

	b
	150%
	
	
	

	c
	200%
	
	
	

	d
	300%
	
	
	

	
	Numri i kujdestarëve 
	
	
	

	
	Kompensim energjie, i verbër me kujdestar 
	
	
	

	
	Kompensim energjie, i verbër pa kujdestar 
	
	
	

	
	Kompensim telefoni për të verbër, gjithsej 
	
	
	

	III 
	Para e tetraplegjik + kujdestar + paketë HS 
	
	
	

	3
	Para e tetraplegjik + gjithsej 
	
	
	

	a
	100%
	
	
	

	b
	200%
	
	
	

	c
	300%
	
	
	

	d
	Kujdestar gjithsej 
	
	
	

	
	100%
	
	
	

	
	150%
	
	
	

	e
	Paketa higjieno-sanitare
	
	
	

	
	Kompensim energjie para e tetraplegjik me kujdestar 
	
	
	

	
	Kompensim energjie para e tetraplegjik pa kujdestar
	
	
	

	
	Kompensim telefoni për para e tetraplegjik gjithsej
	
	
	

	IV
	Nr. i invalidëve gjithsej (a + b + c + d)
	
	
	

	a
	Sëmundje e përgjithshme, grupi I
	
	
	

	b
	Sëmundje e përgjithshme, grupi II
	
	
	

	c
	Sëmundje profesionale, grupi I
	
	
	

	d
	Sëmundje profesionale, grupi II
	
	
	

	
	TOTALI I PAK

